தற்போது டூ-வீலர் ஓட்டிகளுக்காகவே வந்துள்ளது டூ-வீலர் ஆப்ஷன். கூகுள் மேப்பில் இருக்கும் இடத்தையும், செல்ல வேண்டிய இடத்தையும் கொடுத்துவிட்டு Two-Wheeler ஆப்ஷனை தேர்வு செய்தால் போதும். பைக் செல்ல ஏதுவான பாதையைக் காட்டும். இதன் மூலம் பைக்கில் செல்லும் தூரம் வெகுவாகக் குறையும். காரணம்,கார் ஆப்ஷனை தேர்வு செய்யும்போது கார் செல்வதற்கு ஏதுவான பாதையை மட்டுமே காட்டும். இதனால் பைக்கில் ஈஸியாகச் செல்லும் குறுக்கு வழிகளை நம்மால் அறிய முடியாது. ஏனெனில் பைக் போன்ற இருசக்கர வாகனங்கள் செல்லும் பாதைகள் கார் போன்ற வாகனங்கள் செல்ல ஏதுவாக இருக்காது என்பதால் அந்தப் பாதைகள் கணக்கில் எடுத்துக்கொள்ள படாமல் இருந்தன. இது போன்ற ஈஸியான பாதைகளைக் காட்ட வந்துள்ளதுதான் இந்த அப்டேட்.